#  СКАЖИ ДРУГУ «ЗДРАВСТВУЙ»

( Сигнал подъехавшей машины , лай собаки…хозяин дома идет встречать гостя )

Открывается калитка и входит улыбающийся Султан:

 -Ассаламу г!ялайкум , дила юлдаш Мях1яммад!

- Ва г1ялайкум ассалам ( пожимая руку и обнимая его) вамсуррив ,

Султ1ан, инжитиубрив гьуйчив ? Ваши , ваши , дила узи . Агь х1ябилра г1ях1си барири , дила уртахъ, нуша хъумх1ертурли г1ях1ладли вак1ни …

 - Сен сабив х1ела арадеш , Мях1яммад , се тях1яр леба кулпеетличиб , сен сабив арадеш Пат1иматла?

( Пат1имат разити дях1личил дурарулхъан ва Г1ях1яйчил някъ буцили яхши - хуш диру)

 Султ1ан : Сен сарраяв Пат1имат , сена х1ела арадеш , инжитрирули х1ерииши уршила уршили?

 Пат1имат : Баркалла , узи Султ1ан ,шукур Аллагьлизи вайт1а ах1енра , х1ела хъалибарг сен сабив , уршби - рурсби ,илдала баркьибти?

 Султ1ан: Баркалла , Пат1имат , арадеш биалли гьар сек1ал г1ях1ли сари…

 - Чудни игули дургар , авхъеная хъули ( Пат1имат аркьян)

 Мях1яммадра Султ1анра хъули абиц1ур. Итил хъуливад Мях1яммадла уршира , рурсира дурабулхъан ва Султайс някъ гьабурцу , гьачам уршили , г1ур рурсили « Вак1ирив , ази ,,вамсуррив?», - иру.

 - Султ1ан: Х1ушила азис дат , халабаилигу Мях1яммад х1ела бишт1ати.

 Рурсира , уршира столла г1ела кабирур ва даргала мезла журналти « Лачин» рурсили , « Галмагъдеш» уршили касили илдази х1ербик1ар.

 -Султ1ан: Х1ерагу узи Мях1яммад , сен – сен кункли ардашулил дусми , Гьалав ну вак1ибх1ели вишт1аси хъяша вири х1ела Пахруттин . Халаваили сай.

 \_ Мях1яммад : 10 ибил класслизив уч1ули сай . Раяна 6 ибил класслизир.

 - Султ1ан: Нушала мез далулив , Мях1яммад бишт1атани?

 \_Мях1яммад: Далули сари Султ1ан. Нушала мер – мусаличирад гьарахъли или , нушали дарган мез , нешла мез хъумартес пайдах1ебирар бек1ли. Нуша хъулир дарган мезличил гъайдик1ули дирех1е , бишт1атази дагьахъес или.

 Нушала Косякинола школализирра руркъули сари дарган мез , (баркалла биаб нушала школала директорлис ва учительтас )

 Нунира « Гьалмагъдеш» «Лачин» подпискабарили дихахъулра,

Мях1ячкъалализи вякьунх1ели нушала поэтунала , писательтала жузира исули вирус.

 - Султ1ан Баркалла , узи Мях1яммад , вархьли вик1улри , нешла мез хъумартурси адам х1ячми дерубси галгаличи мешули сай.

 Столоваялизибад Пат1иматла т1ама бикьур : « Гьари даширая дукес , чудни дярг1яйчи …»

 - Мях1яммад : Гьари , узи Султ1ан , дахъал гъайичир гъал чуду г1яхти бик1арну ваши дубдалтех1ену…

Столоваялизи аркьян , илар гавдик1ути « Даргала чуднала» кьям чебиур.

АНТРАКТ